אני מבקש את עזרת הציבור
הלכה לאיבוד נערה גלמודה; שחוטם קטן וחמוד לה,; עם סנדוויץ' ותיק מחברות בידה,; בפרישמן פינת בן יהודה.; הלכה לאיבוד, ואולי לביתה,; לבטח אני רק יודע:; ברבע לשבע היא עוד נראתה; ואז נעלמו עקבותיה.; אני מבקש את עזרת הציבור; שקצת יעזרו לי, ולא בדיבור,; למצוא נערה שהלכה לאיבוד; עם לחי סמוקה ועם חוטם חמוד.; ומי שמוכן להושיט לי עזרה -; הרי לפניו תאורה:; עיניים חומות ומבט ממזרי,; שיער מקורזל ופרוע,; שפתיים שורקות בחיוך מסתורי,; פזמון מחוצף אל הרוח.; היא לאחרונה נראתה בחולצת-; טריקו אדומה ומחוצפת; וזוג מכנסיים דהוי במקצת; וכובע של קש לתוספת.; אני מבקש את עזרת הציבור; שקצת יעזרו לי ולא בדיבור,; למצוא נערה שהלכה לאיבוד; עם לחי סמוקה ועם חוטם חמוד; הלכה לאיבוד ממש כמו בסרטים -; הנה לכם כל הפרטים:; הלכה לה כך סתם בצורה מוזרה; בין פרישמן וברנר וביאליק,; אולי נכנסה היא אל מאפו פתאום,; כי שם בדיוק היא אבדה לי.; אולי היא חצתה את הגבול יחידה,; אולי היא נמצאת ברמאללה,; אולי נחטפה היא בתוך מזוודה; ואיש לא ידע מה קרה לה?; אני מבקש את עזרת הציבור; שקצת יעזרו לי ולא בדיבור,; למצוא נערה שהלכה לאיבוד; עם לחי סמוקה ועם חוטם חמוד.; ומי שמוכן להושיט לי עזרה,; הרי לפניו תאורה:; כדי לברר בדיוק מה קרה; את כל הרחובות פה חרשתי,; והמסקנה היא: פשוט נפטרה; ממני, מבלי שהרגשתי.; אז מי שיראנה עוברת פה שוב; עם סנדוויץ' ביד ומחברת,; אלי ישלחנה, ואין זה חשוב; אם גם תהיה זאת אחרת.; 